Scor astronomic de 10 – 1, în prima ligă, pentru o echipă de fotbal din Rusia. Cum a fost posibil.
Un caz mai puţin obişnuit s-a petrecut în prima ligă de fotbal din Rusia: o întreagă echipă a fost plasată în carantină, dar meciul s-a jucat. Echipa adversă nu a fost de acord cu amânarea partidei de fotbal. FC Rostov, echipa plasată în carantină, a trimis în teren jucătorii de la centrul de copii și juniori. Scorul a fost 10 – 1 pentru echipa adversă.
Mai mulţi jucători ai echipei FC Rostov au fost testaţi pozitiv cu noul coronavirus, iar lotul a fost plasat în carantină.Oficialii clubului din Rostov au cerut amânarea partidei, însă adversarii de la FC Soci nu au fost de acord.Astfel, meciul s-a jucat, iar cei de FC Rostov au fost nevoiţi să folosească jucători de la centrul de copii şi juniori. Evident, FC Soci a câştigat partida la un scor astronomic: 10-1."Un astfel de scor nu s-a mai intalnit in campionatul Rusiei", a declarat comentatorul meciului.Prima ligă din Rusia s-a reluat după o pauză de trei luni.Autorul articolului: Valentin Năstăilă.